Multe tradiții românești ascund anumite superstiții, iar una dintre cele mai răspândite este evitarea deschideri unei umbrele în locuință. Deși mulți români nu cred că aduce ghinion, ei bine, această superstiție are rădăcini adânci în cultura populară. Iată ce semnifică, de fapt!
Potrivit credinței populare românești, deschiderea unei umbrele în casă ar putea aduce numai ghinion și necazuri. Se crede că acest gest provoacă numai probleme și nenorociri pentru familia respectivă, așa că unii oameni preferă să evite total această practică.
Dar care este originea superstiţiei și de unde a pornit, de fapt. O umbrelă deschisă într-o casă este considerată la fel de semnificativă ca și oglinzile sparte sau pisicile negre care ne trec prin cale. Originea acestei superstiții nu este pe deplin dovedită de specialiști, dar există câteva teorii în acest sens, care ne dau fiori pe șira spinării.
Conform mentalfloss.com, una dintre teorii susține că acest obicei a luat naștere în jurul anului 1200 î.Hr., când preoții și regalitatea din Egiptul antic utilizau umbrele făcute din pene de păun și papirus pentru a se proteja de razele solare.
Așadar, superstiția ar putea fi legată de credința că deschiderea unei umbrele în interior ar putea irita zeul soarelui, Ra, și ar avea consecințe negative.
O altă teorie este legată de o zeitate egipteană antică. Nut era zeița Cerului, iar potrivit înscrierilor istorice, primele umbrele erau create pentru a reflecta modul în care ea proteja Pământul. Așadar, umbra lor era considerată una sacră. Se specula că dacă o persoană fără sânge nobil folosea o astfel de umbrelă, putea atrage doar ghinion asupra sa.
În zilele noastre, lucrurile stau cu totul diferit. Se crede că deschiderea unei umbrele în casă poate răni pe cineva.
„O umbrelă cu raze rigide, care se deschide brusc într-o încăpere mică, ar putea provoca răni grave unui adult sau unui copil sau ar putea sparge obiecte fragile. Astfel, superstiția a apărut ca un avertisment împotriva deschiderii umbrelelor în interior”, explică Charles Panati în cartea sa „Panati’s Extraordinary Origins of Everyday Things”.